Akademický senát STU

28. 05. 2018

**Výročná správa o hospodárení za rok 2017**

Predkladá: **prof.Ing. Robert Redhammer, PhD.**

rektor

Vypracoval: **Ing. Dušan Faktor, PhD.**

kvestor

Zdôvodnenie:

Návrh uznesenia: Akademický senát STU schvaľuje Výročnú správu o hospodárení za rok 2017 a Účtovnú závierku STU za rok 2017, ktorá je jej neoddeliteľnou súčasťou. Súčasne schvaľuje rozdelenie výsledku hospodárenia v súlade s návrhom vo výročnej správe o hospodárení za rok 2017

# Úvod

Výročná správa o hospodárení Slovenskej technickej univerzity v Bratislave (ďalej len “ STU”) za rok 2017 je vypracovaná v súlade so zákonom č. 131/2002 Z.z. § 20 ods. 1 písm.b) a podľa metodického usmernenia Ministerstva školstva, vedy, výskumu a športu SR k výročnej správne o hospodárení verejnej vysokej školy za rok 2017. Údaje vo výročnej správe vychádzajú z riadne vedeného účtovníctva za rok 2017.

Prezentované výsledky zahŕňajú hospodárenie celej STU vrátane všetkých súčastí univerzity – jednotlivých fakúlt a ostatných univerzitných pracovísk a účelových zariadení. Jednotlivé tabuľky výročnej správy boli skontrolované MŠ , boli korigované podľa požiadaviek MŠ a zosúladené na centrálne registre.

# Ročná účtovná závierka

Pri zostavovaní účtovnej závierky za rok 2017 Slovenská technická univerzita v Bratislave postupovala podľa opatrenia č. MF/20166/2015-74 zo dňa 2. decembra 2015, ktorým sa mení a dopĺňa opatrenie č. MF/17616/2013-74 zo dňa 30. októbra 2013, ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky, termíny a miesto ukladania individuálnej účtovnej závierky a výročnej správy pre účtovné jednotky účtujúce v sústave podvojného účtovníctva, ktoré nie sú zriadené alebo založené na účely podnikania, podľa opatrenia č. MF/18977/2015-31 z 10. decembra 2015, ktorým sa ustanovuje usporiadanie , obsahové vymedzenie, spôsob, termín a miesto predkladania informácií z účtovníctva a údajov potrebných na účely hodnotenia plnenia rozpočtu verejnej správy, podľa opatrenia č. MF/23377/2014-74 z 3. decembra 2014, ktorým sa ustanovujú podrobnosti o individuálnej účtovnej závierke a rozsahu údajov určených z individuálnej účtovnej závierky na zverejnenie pre veľké účtovné jednotky a subjekty verejného záujmu.

Cieľom účtovnej závierky je poskytnúť informácie o finančnej pozícii, finančnej výkonnosti STU. Účtovná závierka poskytuje informácie o:

(a) majetku;

(b) záväzkoch;

(c) vlastnom imaní;

(d) nákladoch a výnosoch,

Samotnej účtovnej závierke STU predchádzali činnosti, ktoré vyplynuli z  vnútorných predpisov STU na vykonanie účtovnej uzávierky a účtovnej závierky, v ktorých bol stanovený časový harmonogram prác a ich rozsah s uvedením zodpovedných osôb.

Za STU bola účtovná závierka zostavená z údajov v ekonomickom informačnom systéme MAGION

Súčasťou účtovnej závierky sú výkazy, ktoré tvoria samostatnú prílohu výročnej správy, a to:

1. **Súvaha**

**b) Výkaz ziskov a strát –** sumárne za celú STU s členením za hlavnú činnosť nezdaňovanú a ekonomickú činnosť. Výkaz ziskov a strát popisujeme v zmysle metodického usmernenia osobitne za STU bez sociálnej podpory študentov, osobitne za oblasť sociálnej podpory študentov

1. **Poznámky k účtovnej závierke**

**2.1 Súvaha**

Celková hodnota majetku k 31.12.2017 predstavuje 290 849 591,40 EUR. Oproti predchádzajúcemu roku je to pokles o 8 290 884,2EUR.

Hodnota neobežného majetku (dlhodobý hmotný, nehmotný a finančný) poklesla oproti roku 2016 o 12 569 873,54 €.

Z tohto nehmotný majetok poklesol o 235 611€ a hmotný majetok poklesol o 12 334 263€. Pokles bol spôsobený predajom majetku (Kálnica vo výške 47 606,59€), vyradením majetku (likvidácia zariadenia staveniska vo výške 19 916,35€, čiastočné vyradenie hodnoty stavieb – príslušenstva vo výške 285 900 €, vyradenie prístrojov a zariadení vo výške 2 299 537,31 €) odpismi (stavby o 1 161 387€, samostatné hnuteľné veci o 12 278 060€), naproti tomu vzrástla hodnota pozemkov o 792 346 € - zamenené s Hl. mestom, umelecké diela a zbierky o 4 980€ - novoobjavené pri inventarizácii, dopravné prostriedky o 15 916€ (SvF vyradenie za 40 590,6o€, FEI - nákup autombilu Hyundai v cene 25 863,60€, vyradenie doprav. prostriedkov za 11 463,27€, CAŠ – nákup traktorovej kosačky v cene 3 480€, ŠDaJ – nákup automobilu PEUGEOT FURGON v sume 14 176,89€) nakúpený ešte nezaradený majetok o 361 435€.

Hodnota dlhodobého finančného majetku predstavuje podiel STU v dcérskej spoločnosti STU Scientific, s.r.o. vo výške 122 274 € a vklad do Národného centra transferu technológií vo výške 500€.

Stav obežného majetku STU k 31.12.2017 bol 37 516 539,22 EUR. Oproti minulému roku je to nárast o 4 411 598,21 EUR. Z celkového stavu obežného majetku predstavujú zásoby 801 288,47 EUR.

Stav pohľadávok k 31.12.2017 bol 2 410 734,76 EUR, z toho 240 € sú dlhodobé pohľadávky. Oproti minulému roku pohľadávky klesli o 27 477,36 EUR. Najväčšiu položku celkového objemu pohľadávok 1 795 481,74 €, tvoria pohľadávky z obchodného styku.

Stav na bankových účtoch oproti roku 2016 vzrástol o 4 428 783,04€. Stav na bankových účtoch po fakultách je zobrazený v tabuľke č. 16.

Pasíva tvoria zdroje krytia. Z celkového objemu vlastné zdroje krytia (imanie, fondy a hospodársky výsledok) predstavujú 142 044 963,61 EUR, čo predstavuje 48,84%, cudzie zdroje tvoria 2,5 % a časové rozlíšenie 48,66% (141 520 991,23 EUR.) Z toho výdavky budúcich období sú vo výške 768 048,76 EUR a výnosy budúcich období 140 752 942,47 EUR). – predstavuje neminutú dotáciu minulých rokov + zdroje krytia odpisov majetku obstaraného z dotácie.

**2.2 Výkaz ziskov a strát**

1. Sumárne za celú STU

STU k 31.12.2017 vykazovala celkové náklady vo výške 99 141 892,89 EUR, z toho v hlavnej nezdaňovanej činnosti 92 290 515,18 EUR (93,09 %) a v zdaňovanej činnosti vo výške 6 851 377,71 EUR (6,91 %).

Výnosy za rok 2017 sú vo výške 100 302 690,67 EUR, na okruhu hlavnej nezdaňovanej činnosti STU dosiahla výnosy vo výške 91 261 344,10 EUR, na okruhu zdaňovanej činnosti 9 041 346,57 EUR.

STU ako celok dosiahla za rok 2017 účtovný hospodársky výsledok pred zdanením vo výške 1 160 797,78 €, čo je v porovnaní s rokom 2016, kedy bol účtovný hospodársky výsledok pred zdanením za celú STU vo výške 636 713,87 €, nárast o 524 083,91 €. Z toho účtovný hospodársky výsledok pred zdanením za celú STU v hlavnej činnosti nezdaňovanej za rok 2017 je strata vo výške 1 029 171,08€ (strata za rok 2016 bola vo výške 2 646 602,37 €) , v činnosti zdaňovanej je zisk pred zdanením vo výške 2 189 968,86€ (3 283 316,24€ rok 2016). Významný podiel na výnosoch v zdaňovanej činnosti mali výnosy zo zámeny pozemkov s Hlavným mestom v celkovej sume 959 219,82 € (výnos z odovzdaného pozemku v Karlovej Vsi predstavoval 159 705,46 € a výnos z prijatého pozemku vo vnútrobloku medzi fakultami v Starom meste predstavoval 799 514,36 €), výnos z predaja nehnuteľnosti v Kálnici v sume 51 500 € . Vo výnosoch z predaja majetku je ďalej zaúčtovaný výnos z predaja pozemku v Nižnej Boci v sume 100€ a predaj PC s príslušenstvom na SjF v sume 200€.

Porovnanie nákladov a výnosov STU a účtovného hospodárskeho výsledku pred zdanením podľa činnosti a podľa rokov je nasledujúcej tabuľke:

|  |  |  |  |  |  |  |  |
| --- | --- | --- | --- | --- | --- | --- | --- |
| rok | náklady | | Výnosy | | Hospodársky výsledok | | |
| Hlavná činnosť nezdaňovaná | Ekonomická činnosť - zdaňovaná | Hlavná činnosť nezdaňovaná | Ekonomická činnosť – zdaňovaná | Hlavná činnosť nezdaňovaná | Ekonomická činnosť - zdaňovaná | Spolu |
| 2017 | 92 290 515 | 6 851 378 | 91 261 344 | 9 041 347 | -1 029 171 | 2 189 969 | 1 160 798 |
| 2016 | 95 325 433 | 6 730 816 | 92 678 831 | 10 014 132 | -2 646 602 | 3 283 316 | 636 714 |
| 2015 | 91 239 840 | 6 434 478 | 90 450 180 | 7 589 993 | -789 659 | 1 155 514 | 365 855 |
| 2014 | 88 154 722 | 5 880 570 | 87 430 587 | 7 644 686 | -724 135 | 1 764 117 | 1 039 982 |
| 2013 | 91 105 635 | 6 693 952 | 90 521 888 | 7 861 845 | -583 747 | 1 167 893 | 584 146 |
| 2012 | 87 544 709 | 4 907 502 | 86 901 731 | 6 005 964 | -642 978 | 1 098 461 | 455 483 |
| 2011 | 83 980 107 | 4 942 642 | 82 802 719 | 6 559 654 | - 1 177 387 | 1 617 012 | 439 624 |

Na dosiahnutí hospodárskeho výsledku za rok 2017 sa jednotlivé súčasti podieľali nasledovne:

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | Výsledok hospodárenia 2017 po súčastiach | | | | | |
|  | HČ nezdaňovaná | | Ekonomická zdaňovaná | Spolu | Daň  vrátane zrážkovej dane z úrokov v bankách | Spolu po zdanení |
| **SvF** | 44 505,06 | | 362 279,28 | 406 784,34 | 77 225,99 | 329 558,35 |
| **SjF** | -29 308,10 | | 44 148,60 | 14 840,50 | 9974,71 | 4 865,79 |
| **FEI** | -49 221,02 | | 269 253,54 | 220 032,52 | 57 749,14 | 162 283,38 |
| **FCHPT** | 191 475,16 | | 48 411,99 | 239 887,15 | 10 840,57 | 229 046,58 |
| **FA** | 25 240,53 | | 12 250,14 | 37 490,67 | 2 572,14 | 34 918 ,53 |
| **MTF** | 116 939,90 | | 261 673,64 | 378 613,54 | 54 954,28 | 323 659,26 |
| **FIIT** | 35 445,94 | | 25 124,10 | 60 570,04 | 6 163,42 | 54 406,62 |
| **R + CFS** | * 1 863 411,69 | | 1 344 425,25 | -518 986,44 | 255 403,80 | -774 390,30 |
| **ŠDaJ** | 499 163,14 | | 231 128,15 | 730 291,29 | 49 989,19 | 680 302,10 |
| **Gabčíkovo** | 0 | | -408 725,83 | -408 725,83 |  | -322 311,28 |
| **Spolu** | **-1 029 171,08** | | **2 189 968,86** | **1 160 797,78** | **438 458,75\*** | **722 339,03** |

\*S prihliadnutím na záporný HV UZ Gabčíkovo vypočítaná daň netvorí súčet daní jednotlivých súčastí STU.

Podrobný prehľad nákladov a výnosov za rok 2017 podľa súčastí je v tab. 24 tejto výročnej správy

1. Bez sociálnej podpory študentom

Bez sociálnej podpory študentom dosiahla STU v roku 2017 kladný hospodársky výsledok vo výške 102 006,25 EUR, pričom náklady na hlavnej činnosti sú vo výške 83 992 337 EUR a výnosy na hlavnej činnosti predstavujú 82 342 833.

Hospodársky výsledok STU bez sociálnej podpory

|  |  |  |  |
| --- | --- | --- | --- |
|  | Hlavná nezdaňovaná  činnosť | Zdaňovaná  činnosť | Spolu |
| Výnosy | 82 342 833 | 9 041 347 | 91 384 180 |
| Náklady | 83 992 337 | 6 851 378 | 90 843 715 |
| Daň | 0 | 438 458,75 | 438 458,75 |
| Hospodársky výsledok  po zdanení | **-1 649 504** | **1 751 510,25** | **102 006,25** |

1. Sociálna podpora študentom

Sociálna podpora študentom zmysle metodiky k výročnej správy zahŕňa sociálne a motivačné štipendiá poskytované podľa zákona zo štátneho rozpočtu, príspevok na ubytovanie a stravovanie študentov, finančnú podporu športových klubov a telovýchovných jednôt a umeleckých súborov.

Súhrnný prehľad o hospodárení v tejto oblasti poskytuje nasledovná tabuľka:

Hospodársky výsledok v  oblasti sociálnej podpory študentom

|  |  |  |
| --- | --- | --- |
| Výnosy | Náklady | Hospodársky výsledok |
| 8 918 511 | 8 298 178 | 620 333 |

Podrobnejšie členenie nákladov a výnosov sumárne za celú STU je uvedené v tabuľkách 22 a 23 Výročnej správy o hospodárení za rok 2017.

**2.3 Poznámky**

Poznámky k účtovnej závierke sú spracované v súlade so všeobecne platnými právnymi predpismi a metodickými usmerneniami pre zostavenie účtovnej závierky účtovnými jednotkami, ktoré nie sú založené alebo zriadené za účelom podnikania.

STU k 31.12.2017 vykazovala priemerný prepočítaný počet zamestnancov 2 490 čo je o 85 menej oproti predchádzajúcemu obdobiu.

Tabuľka č. 4 Priemerné prepočítané počty zamestnancov podľa súčastí

|  |  |  |  |
| --- | --- | --- | --- |
| Súčasť | Rok 2017 | Rok 2016 | Rozdiel 2017 -2016 |
| SvF | 384 | 398 | -14 |
| SjF | 203 | 227 | -24 |
| FEI | 370 | 384 | -14 |
| FHPT | 434 | 425 | 9 |
| FA | 162 | 167 | -5 |
| MTF | 372 | 385 | -13 |
| FIIT | 93 | 93 | 0 |
| UM | 40 | 42 | -2 |
| R-STU | 204 | 213 | -9 |
| ŠDaJ | 187 | 196 | -9 |
| Gabčíkovo | 41 | 45 | -4 |

Dlhodobý majetok obstaraný kúpou a zásoby obstarané kúpou boli oceňované obstarávacou cenou. Peňažné prostriedky, ceniny, pohľadávky a záväzky pri ich vzniku sa oceňovali menovitou hodnotou.

Dlhodobý majetok nakúpený v rámci poskytnutia nenávratného finančného príspevku z prostriedkov štrukturálnych fondov EU bol v zmysle zmlúv o poskytnutí nenávratného finančného príspevku poistený. Ostatný majetok poistený nebol.

STU odpisovala dlhodobý majetok v zmysle odpisového plánu.

Podrobné poznámky za celú STU sú súčasťou účtovnej závierky za rok 2017 a teda aj súčasťou tejto výročnej správy o hospodárení.

# 3. Analýza príjmov a výnosov

1. Príjmy z dotácií zo štátneho rozpočtu z kapitoly MŠVVaŠ SR poskytnuté v rámci dotačnej zmluvy

Na základe dotačnej zmluvy bola v roku 2017 STU poskytnutá dotácia zo štátneho rozpočtu v  celkovej výške 63 823 841 EUR, z toho na bežné výdavky 63 749 586 EUR, na kapitálové výdavky 74 255. Z celkovej sumy bežné výdavky boli poskytnuté nasledovne:

aa) dotácia na uskutočňovanie akretidovaných študijných programov (PP 077 11) vo výške 42 636 475 EUR

ab) dotácia na výskumnú, vývojovú alebo umeleckú činnosť (PP 077 12) v celkovej výške 14 495 043 EUR

ac) dotácia na rozvoj vysokej školy (PP 077 13) vo výške 432 245 EUR

ad) dotácia na sociálnu podporu študentov (PP 077 15) v celkovej výške 6 185 823 EUR.

Podrobnejší prehľad o pridelenej dotácii tak na bežné výdavky ako aj na kapitálové výdavky dokumentuje tabuľka č. 1.

1. Príjmy z  dotácií zo štátneho rozpočtu z  kapitoly MŠ VVaŠ SR poskytnuté mimo dotačnej zmluvy.

Mimo dotačnej zmluvy mala STU príjem zo štátneho rozpočtu v rámci kapitoly MŠVVaŠ SR v  celkovej výške 4 426 734,18 EUR. Všetky finančné prostriedky boli určené na bežné výdavky. Ide o dotácie poskytnuté na riešenie výskumných projektov vrátane projektov APVV a na zabezpečenie mobilít v súlade s medzinárodnými zmluvami (dotácie na zabezpečenie štúdia a výplatu štipendií zahraničných štipendistov) Prehľad v rámci programov, podprogramov a prvkov je zobrazený v tabuľke č. 18.

Príjmy STU zo štrukturálnych fondov EÚ a  z  prostriedkov na ich spolufinancovanie z  kapitoly MŠ VVaŠ SR a z  iných kapitol štátneho rozpočtu v roku 2017 boli vo výške 3 029 053,8 EUR, z toho z EU 1 595 771,18 EUR, spolufinancovanie zo štátneho rozpočtu 1 433 282,62 . Celá dotácia bola poskytnutá z kapitoly MŠVVaŠ SR. Z celkovej sumy boli príjmy na kapitálové výdavky vo výške 1 567 365,68 EUR z prostriedkov EU a 1 410 629,10 EUR predstavuje spolufinancovanie kapitálových výdavkov zo štátneho rozpočtu. Prehľad je uvedený v tabuľke č. 17.

1. Príjmy z dotácií verejnej vysokej školy majúce charakter dotácií okrem príjmov z  dotácií z  kapitoly MŠVVaŠ SR a okrem prostriedkov EÚ.

Z uvedeného zdroja boli príjmy STU v roku 2017 v  celkovej výške 4 532 834,41 EUR. Z toho dotácie z kapitol štátneho rozpočtu okrem kapitoly MŠVVaŠ SR vo výške 1 481 584,67 EUR, dotácie z  rozpočtov obcí a VÚC 82 058 EUR, ostatné domáce príjmy s  charakterom dotácie 512 836,65 EUR. Príjmy zo zahraničia majúce charakter dotácie v celkovej výške 2 456 355,09 EUR. Podrobnejšie členenie je uvedené v tabuľke č. 2.

1. Výnosy

V roku 2017 STU dosiahla celkové výnosy vo výške 100 302 690,67 EUR, z toho z hlavnej nezdaňovanej činnosti 91 261 344,10 EUR, zo  zdaňovanej činnosti 9 041 346,57 EUR v členení podľa položiek účtovej skupiny 6 (tabuľka č. 3).

V hlavnej činnosti najvyššie výnosy predstavujú prevádzkové dotácie vo výške 81 108 459,26 EUR (účet 691). V zdaňovanej činnosti sú najvyššie výnosy z tržieb z predaja služieb 5 104 149,27 EUR (účet 602).

1. Analýza výnosov vo vybraných oblastiach:

Výnosy zo školného a poplatkov spojených so štúdiom – štruktúra výnosov je uvedená v  tabuľke č. 4.

Výnosy zo školného sú vo výške 1 361 004EUR, (nárast oproti roku 2016 o 158 180,87 EUR v tom:

* za prekročenie štandardnej dĺžky štúdia vo výške 980 650 EUR (nárast o 155 961,8EUR) ,
* za súbežné štúdium v dennej forme 1 160 EUR ( pokles o 4 680 EUR)
* za cudzojazyčné štúdium – denná forma 225 645 EUR (pokles o 7 755 EUR)
* za externú formu štúdia 153 549 EUR (nárast o 14 654,07 EUR)

Výnosy z poplatkov spojených so štúdiom v  celkovej výške 359 087EUR, (pokles oproti roku 2016 o 42 797,49 EUR) v členení na jednotlivé položky:

* za prijímacie konanie vo výške 196 734 EUR, (pokles o 11 971,20 EUR)
* za vydanie dokladov o štúdiu a ich kópii vo výške 158 097 EUR (pokles o 31 723,09EUR).
* za vydanie dokladov o absolvovaní štúdia v štátnom jazyku a v jazyku požadovanom študentom a ich kópií vo výške 1 528 EUR (pokles o 520 EUR
* za uznávanie rovnocennosti dokladov o štúdiu vo výške 2 728 EUR (nárast o 1 417 EUR)

1. Analýza štruktúry účtu 384

K 31.12.2017 STU na účte výnosov budúcich období vykazovala stav 140 752 942,47EUR.

Z uvedeného stavu predstavuje:

* zostatok kapitálovej dotácie na krytie odpisov majetku nadobudnutého z nej vo výške 30 536 852,96€
* zostatok kapitálovej dotácie z prostriedkov EU na krytie odpisov majetku nadobudnutého z prostriedkov EU vo výške 90 710 565,10 €
* zostatok dotácie zo zahraničných projektov na krytie výdavkov v nasledujúcich obdobiach vo výške 3 948 501,96 EUR
* zostatok bežnej dotácie na krytie výdavkov v nasledujúcich obdobiach vo výške 13 170 782,09EUR
* ostatné vo výške 2 386 240,36 EUR (neminuté dotácie získané prostredníctvom projektov Nórskeho mechanizmu, a z darov)

## 4. Analýza nákladov

Celkové náklady STU v roku 2017 dosiahli výšku 99 141 892,89 EUR (pokles oproti minulému roku o 2 914 356,01 EUR, z toho v hlavnej nezdaňovanej činnosti 92 290 515,18 EUR, v zdaňovanej činnosti vrátane dane z príjmov 7 289 836 EUR, ( 6 851 378€ bez dane) v členení podľa položiek účtovej triedy 5 (tabuľka č. 5).

Najvyššie celkové náklady STU tvorili:

* mzdové náklady vo výške 38 168 567,93 EUR (nárast oproti roku 2016 o 906 215,87 €)
* zákonné sociálne poistenie vo výške 12 993 267,79 EUR (nárast oproti roku 2016 o 460 001,23EUR)
* Odpisy dlhodobého nehmotného a dlhodobého hmotného majetku vo výške 16 049 094, 69 EUR (pokles oproti roku 2016 o 1 621 684,28EUR). Pokles bol spôsobený jednak uplynutím doby odpisovania majetku.
* iné ostatné náklady vo výške 5 846 254,76 EUR (pokles o 415 175,67EUR).
* ostatné služby vo výške 5 668 276,32 EUR (nárast oproti roku 2016 o 253 266,67 EUR)
* spotreba energie vo výške 5 493 092,38EUR (pokles o 382 123,65EUR)

Náklady vo vybraných oblastiach

Tabuľka č. 6, 6a – Zamestnanci a náklady na mzdy verejnej vysokej školy V uvedených tabuľkách sú v súlade s požiadavkou Ministerstva školstva SR údaje o čerpaní mzdových prostriedkov podľa zdrojov financovania,  podľa jednotlivých kategórií a podľa pohlavia zamestnancov. Pri priemernom evidenčnom prepočítanom počte zamestnancov 2 489,45 osôb (z toho 1 228,49 žien) predstavuje celkový objem vyčerpaných mzdových prostriedkov (bez dohôd) sumu 37 025 361,51 EUR. Priemerný plat na STU v roku 2017 bol vo výške 1 239,41 EUR, pričom priemerný plat žien bol 1 052,79 EUR a mužov 1 421,23 EUR.

Tabuľka č. 7 – Náklady verejnej vysokej školy na štipendiá interných doktorandov

Náklady STU na štipendiá interných doktorandov v roku 2017 boli vo výške 3 392 878,99EUR, z toho z dotácie vo výške 3 374 158,4EUR. Priemerný mesačný náklad na jedného interného doktoranda v roku 2017 bol 611,33EUR.

Tabuľka č. 8 – Výdavky na sociálne štipendiá podľa § 96 zákona

Dotácia zo ŠR na rok 2017 na sociálne štipendiá predstavovala 992 482 EUR. Skutočné výdavky predstavovali 1 065 285 EUR. Na výplatu sociálnych štipendií bol použitý zostatok z roku 2016 vo výške 402 788 EUR a časť dotácie roku 2017.

Nevyčerpaná dotácia k 31.12.2017 je vo výške 329 985 EUR.

Tabuľka č. 20 – Výdavky na motivačné štipendiá podľa § 96a

V roku 2017 STU priznala motivačné štipendiá celkovo 5 159 študentom, z toho na odoborové štipendiá 3 754 študentom a na štipendiá v zmysle §96a ods.1, písm.b 1 441 študentom. Na tento účel prijala STU v roku 2017 finančné prostriedky z dotácie vo výške 1 922 254 EUR, zostatok z predchádzajúceho roka bol vo výške 72 920,9EUR. V roku 2017 boli motivačné štipendiá vyplatené v celkovom objeme 1 987 796EUR., z toho výdavky na odborové štipendiá vo výške 1 401 170EUR a na štipendiá v zmysle §96a ods.1, písm.b vo výške 586 626EUR. Zostatok dotácie do roka 2018 je vo výške 7 378,9 EUR.

Tabuľka č. 19 – Štipendiá vyplatené z vlastných zdrojov podľa § 97 zákona

Z vlastných zdrojov STU poberalo v roku 2017 štipendium 1 107 študentov. Celkovo boli v roku 2017 vyplatené štipendiá z vlastných zdrojov vo výške 165 275,74 EUR, čo je pokles oproti roku 2016 o 43 273,53 EUR pri súčasnom náraste študentov o 98. Z toho prospechové štipendiá boli vyplatené vo výške 89 241,74 EUR ( o 35 799,26 EUR menej ako v roku 2016, pri súčasnom poklese študentov o 188), štipendiá za dosiahnutie vynikajúceho výsledku v oblasti štúdia  64 736 EUR ( oproti roku 2016 nárast o 17 737,55 EUR pri náraste študentov o 275), za dosiahnutie vynikajúceho výsledku vo výskume a vývoji 8 240 EUR, za umeleckú alebo športovú činnosť 3 058 EUR nárast o 1 863 EUR).

Tabuľka č. 9 – Údaje o systéme sociálnej podpory – časť výnosy a náklady študentských domovov

V tabuľke sú podrobne uvedené všetky požadované údaje o   hospodárení študentských domovov. Celkové výnosy v roku 2017 predstavovali výšku 6 869 006,87 EUR a celkové náklady 6 272 664,95 EUR.

Študentské domovy v roku 2017 hospodárili s kladným výsledkom vo výške 596 341,92EUR. Priemerné náklady na jedného ubytovaného študenta predstavovali 1 181,33 EUR, pri priemernom prepočítanom počte ubytovaných študentov 5 309,83.

Tabuľka č. 10 – Údaje o systéme sociálnej podpory – časť výnosy a náklady študentských jedální

V roku 2017 celkové výnosy študentských jedální STU predstavovali 907 983,93 EUR (oproti roku 2016 pokles o 155 734,18 EUR) a celkové náklady 910 212,19EUR (pokles oproti roku 2016 o 144 490,69 EUR).

Záporný rozdiel výnosov a nákladov na úseku činnosti študentských jedální súvisiacich so stravovaním študentov za kalendárny rok 2017 bol vo výške 2 228,26 EUR. Priemerné náklady na jedlo študenta predstavovali 3EUR.

**5. Kapitálové výdavky**

STU v roku 2017 vynaložila na kapitálové výdavky zo všetkých zdrojov financovania 5 868 238,62 EUR. Kapitálovú dotáciu zo štátneho rozpočtu STU čerpala vo výške 679 983,46EUR, 2 987 449,87 EUR z prostriedkov EU, 1 080 845,75 EUR z vlastných zdrojov prostredníctvom fondu reprodukcie a 1 119 959,54 EUR z bežnej dotácie.

Najväčší podiel na kapitálových výdavkoch malo obstaranie strojov, prístrojov a zariadení v celkovej výške 3 917 099,37 EUR v nasledovnej štruktúre: 248 226,53 EUR - kapitálová dotácia, 2 987 378,77 EUR z prostriedkov EU, 450 645,87EUR z bežnej dotácie na kapitálové výdavky, 230 848,20 z vlastných zdrojov STU.

Stavby a ich technické zhodnotenie boli realizované v celkovej výške 1 099 861,01 EUR, v tom dotácia 434 730,14 EUR, z bežnej dotácie na kapitálové výdavky vo výške 127 715,99 EUR a z vlastných zdrojov vo výške 537 414,88 EUR.

Tabuľka č. 11 – Zdroje verejnej vysokej školy na obstaranie a technické zhodnotenie dlhodobého majetku

STU v roku 2017 na obstaranie a technické zhodnotenie dlhodobého majetku disponovala zdrojmi vo výške 22 140 882,62 EUR s nasledovnou štruktúrou:

* fond reprodukcie – 18 069 230,44 EUR
* dotácia na kapitálové výdavky– 74 255 EUR
* dotácie na kapitálové výdavky z prostriedkov EÚ vrátane spolufinancovania vo výške 2 977 994,78 EUR
* zostatok kapitálovej dotácie z predchádzajúceho roku – 518 402,40EUR,
* iné zdroje 501 000 EUR

**6. Vývoj fondov**

Tabuľka č. 13 - Stav a vývoj finančných fondov v roku 2017

Fond reprodukcie:

STU v roku 2017 vytvorila fond reprodukcie vo výške 5 077 739,64 EUR, z toho:

* z odpisov 2 059 059,86 EUR
* z predaja alebo likvidácie majetku vo výške 40 685 EUR
* z refundácie od platobnej agentúry pri riešení ŠF 2 977 994,78 EUR

Štipendijný fond:

V roku 2017 bol vytvorený štipendijný fond vo výške 3 183 631,14EUR, z toho:

* tvorba fondu z dotácie vo výške 2 966 814,06 EUR
* tvorba fondu z výnosov zo školného vo výške 200 065,40 EUR
* tvorba z rezervného fondu vo výške 1 680,24EUR
* z darov a dedičstva vo výške 10 142,29 EUR
* ostatná tvorba 4 929,15 EUR – Fakulta FIIT použila prostriedky podnikateľskej činnosti na vytvorenie štipendijného fondu a následne na výplatu štipendií.

Štipendijný fond bol na výplatu štipendií čerpaný v celkovej výške 3 203 016,49 EUR.

Ostatné fondy:

STU v roku 2017 vytvorila fond z darov vo výške 602 481,78 EUR a použila vo výške 318 043 EUR

Rezervný fond STU v roku 2017 použila na financovanie štrukturálnych fondov, na krytie odpisov a rozpočtom nezabezpečených nákladov.

Prehľad tvorby a čerpania jednotlivých fondov je uvedený v tabuľke č. 13 tejto výročnej správy

**7. Rekapitulácia zúčtovania so štátnym rozpočtom**

STU k 31.12.2017 mala na bankových účtoch vedených v Štátnej pokladnici finančné prostriedky vo výške 34 255 290,26 EUR. Podrobnú analýzu stavu na bankových účtoch STU poskytuje tabuľka č. 16 výročnej správy o hospodárení.

**8 . Záver**

Slovenská technická univerzita v Bratislave dosiahla v roku 2017 celkový kladný hospodársky výsledok, t.j. zisk (po zdanení) vo výške 722 339,03 EUR.

**Návrh na rozdelenie zisku:**

Zisk bude v súlade so zákonom č. 131/2002 Z.z. o vysokých školách v platnom znení použitý nasledovne:

tvorba štipendijného fondu 20 000 EUR

tvorba fondu na podporu študentov so špecifickými potrebami 5 000 EUR

tvorba rezervného fondu STU 697 339,03 EUR.

Keďže STU nevykazuje v predchádzajúcich rokoch nevyrovnanú stratu bude rezervný fond použitý v súlade s §16a ods. (3) Zákona o VŠ a v súlade s ďalšími zákonmi, všeobecne platnými predpismi a vnútornými predpismi STU.